Diari Oficial de la Generalitat Valenciana


Sumari del DOGV 6203, del 10-02-2010 (2010/456)

Notificació de la sentència de 6 d'octubre de 2009 del judici ordinari 818/2008.
--------------------------------------------------------------------------------

### Dades del document

Número de DOGV
:   6203

Data del DOGV
:   10-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/456


Data del document
:   08-01-2010

Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència de 6 d'octubre de 2009 del judici ordinari 818/2008. [2010/456]  
Judici ordinari 000818/5854-IB  
Demandant: Comunitat de Propietaris Carrer d'Isabel la Catòlica, 22, d'Alcoi.  
Procurador: Antonio Penadés Martínez.  
Lletrada: María Julia Lara Jornet.   
Demandat: Comunitat de Propietaris Carrer d'Isabel la Catòlica, 20, d'Alcoi.  
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber:   
Atesa la diligència negativa efectuada al demandat Comunitat de Propietaris Carrer Isabel la Catòlica, 20, d'Alcoi, i atés que es neguen a identificar-se i a recollir la notificació de la sentència, sobre la base de la diligència efectuada en data 6 de novembre de 2009 pel servei comú de notificacions i embargaments d'Alcoi, en el qual consta la negativa a fer-se càrrec de la notificació de la sentència, mitjançant la provisió del dia de hui, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació. La resolució que cal notificar és la que es transcriu tot seguit:   
«Jutjat de Primera Instància número 2 d'Alcoi  
Assumpte: judici ordinari número 818/2008  
Demandant: Ramón Candela Botella, president de la Comunitat de Propietaris del Carrer d'Isabel la Catòlica, número 22.  
Procurador: senyor Penadés Martínez.  
Demandat: Comunitat de Propietaris Carrer d'Isabel la Catòlica, número 20.  
Sentència  
Alcoi, 6 d'octubre de 2009  
La jutgessa substituta del Jutjat de Primera Instància i Instrucció número 2 d'Alcoi, Purificación Villalta Mompeán, ha vist aquestes actuacions de judici ordinari, entre les parts següents: d'una banda, com a demandant, Ramón Candela Botella, president de la Comunitat de Propietaris del Carrer Isabel la Catòlica, número 22, representada pel procurador senyor Penadés Martínez, amb l'assistència lletrada de Miriam Casa Cortés i, d'una altra, com a demandada, la Comunitat de Propietaris del Carrer d'Isabel La Catòlica, número 20, declarada en rebel·lia processal. S'hi exerceix una acció d'obligació de fer, i  
/.../  
Dispose   
Estime la demanda presentada pel procurador senyor Penadés Martínez, en nom i representació de Ramón Candela Botella, president de la Comunitat de Propietaris del Carrer d'Isabel la Catòlica, número 22, contra la Comunitat de Propietaris del Carrer d'Isabel la Catòlica, número 20, i condemne la comunitat demandada a permetre l'accés dels tècnics a la zona afectada per a realitzar unes prospeccions i assajos que permeten conéixer l'origen de les filtracions permanents d'aigua i, així mateix, condemne la comunitat demandada a indemnitzar la comunitat actora per les despeses que s'han originat fins al dia de hui per a resoldre les filtracions així com les que es produïsquen amb la liquidació prèvia d'aquestes quan s'execute la sentència, i amb la imposició expressa de les costes a la part demandada.   
Aquesta és la meua sentència, contra la qual pot interposar-se un recurs d'apel·lació, dins del termini de cinc dies des de l'endemà de la seua notificació, davant de l'Audiència Provincial, d'acord amb els articles 455 i següents de la Llei d'Enjudiciament Civil 1/2000, que pronuncie, mane i firme».  
La sentència anterior ha sigut llegida i publicada en el dia de la data per la jutgessa substituta de primera instància que la subscriu, mentre celebrava audiència pública. En done fe. Firmats i rubricats.   
Alcoi, 8 de gener de 2010.- La secretària judicial: Nieves Martín Rincón.